stanford-oval/wikipedia huggingface dataset:
สถานีตลิ่งชัน
แผนผังของสถานี

| 0 | 1 | 2 |
| --- | --- | --- |
G: 
| G | อาคารผู้โดยสาร | ทางออก 1, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า |
| G |  | ราง สายใต้ (เฉพาะขบวนรถธรรมดา) |
| G | ชานชาลา 1 | สายสีแดงอ่อน มุ่งหน้า สถานีกลางกรุงเทพอภิวัฒน์ |
G: ชานชาลาเกาะกลาง, ประตูรถจะเปิดทางด้านซ้าย/ขวา
| G | ชานชาลา 2 | สายสีแดงอ่อน สถานีปลายทาง (เตรียมไว้สำหรับช่วงตลิ่งชัน-ศิริราช) ราง สายใต้ (เฉพาะขบวนรถเร็ว/รถด่วน/รถด่วนพิเศษ) |
| G | ชานชาลา 3 | สายสีแดงอ่อน สถานีปลายทาง (เตรียมไว้สำหรับช่วงตลิ่งชัน-ศิริราช) ราง สายใต้ (เฉพาะขบวนรถเร็ว/รถด่วน/รถด่วนพิเศษ) |
G: ชานชาลาเกาะกลาง, ประตูรถจะเปิดทางด้านซ้าย/ขวา
| G | ชานชาลา 4 | สายสีแดงอ่อน มุ่งหน้า สถานีกลางกรุงเทพอภิวัฒน์ |
| B ทางเดินลอดสถานี  | - | ทางออก 2, ทางเดินลอดสถานีระหว่างชานชาลากับอาคารผู้โดยสาร |
เนื่องจากเป็นสถานีปลายทาง และเปิดใช้ชานชาลาที่ 1 เพียงชานชาลาเดียว ขบวนรถที่มาจากสถานีกลางกรุงเทพอภิวัฒน์จะเข้าจอดที่ชานชาลาที่ 1 จากนั้นผู้โดยสารที่มาจากสถานีรายทางจะต้องลงจากขบวนรถทั้งหมด และผู้โดยสารที่จะโดยสารไปยังสถานีกลางกรุงเทพอภิวัฒน์จะใช้ชานชาลาร่วมกับผู้โดยสารที่เดินทางมาจากสถานีรายทาง โดยผู้โดยสารที่จะโดยสารไปยังสถานีอื่น ๆ จะต้องรอจนกว่าผู้โดยสารที่มาจากสถานีรายทางออกจากขบวนรถทั้งหมด และรอให้เจ้าหน้าที่ทำการตรวจสอบสภาพรถไฟฟ้าให้เรียบร้อยเสียก่อน จากนั้นขบวนรถไฟฟ้าจะออกจากสถานีเพื่อสับรางเข้าสู่สถานีบางบำหรุต่อไป
แผนผังของสถานี > รูปแบบของสถานี

สถานีแห่งนี้เป็นสถานีระดับดิน ชานชาลาเกาะกลางแบบแยก (island platform station) ขนาดมาตรฐานยาว 230 เมตร เพื่อรองรับส่วนต่อขยายช่วงตลิ่งชัน-ศิริราช ลักษณะโดยรวมแตกต่างจากสถานีหลักหก เนื่องจากมีทางลอดระหว่างอาคารผู้โดยสารและชานชาลาที่ชั้นใต้ดินแทนการสร้างชั้นจำหน่ายบัตรโดยสารคร่อมชานชาลา
ทางเข้า-ออก

1 ถนนฉิมพลี, ถนนเลียบทางรถไฟตลิ่งชัน , โรงเรียนโพธิสารพิทยากร (ใช้สะพานลอยจากปากซอยถนนฉิมพลี)
2 ถนนเลียบทางพิเศษศรีรัช-วงแหวนรอบนอก (ทางเดินใต้ดิน)
เวลาให้บริการ

| ปลายทาง> สายนครวิถี.ชานชาลาที่ 1 และ 4 | ปลายทาง> สายนครวิถี.ชานชาลาที่ 1 และ 4 | วัน> สายนครวิถี.ชานชาลาที่ 1 และ 4 | ขบวนแรก> สายนครวิถี.ชานชาลาที่ 1 และ 4 | ขบวนสุดท้าย> สายนครวิถี.ชานชาลาที่ 1 และ 4 | สายนครวิถี> ชานชาลาที่ 1 และ 4 | สายนครวิถี> ชานชาลาที่ 1 และ 4 |
| --- | --- | --- | --- | --- | --- | --- |
| RW01 RE01 | กรุงเทพอภิวัฒน์ | จันทร์ - อาทิตย์ | 05:30 | 00:00 |  |  |
การเชื่อมต่อกับระบบขนส่งมวลชนอื่น

ในอนาคต สถานีแห่งนี้จะกลายเป็นสถานีชุมทางระหว่างสายหลักและสายแยกธนบุรี-ศิริราช และในอนาคตยังจะเชื่อมต่อกับสถานีตลิ่งชันอีกแห่งหนึ่งของรถไฟฟ้าบีทีเอส สายสีลมตามแนวถนนราชพฤกษ์
รถโดยสารประจำทาง > ถนนฉิมพลี (ฝั่งสถานีรถไฟ) > องค์การขนส่งมวลชนกรุงเทพ

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 189 (4-59) | วัดบางยาง |  สถานีรถไฟชุมทางตลิ่งชัน | 1.รถโดยสารประจำทางสีครีม–แดง | ขสมก. |  |
รถโดยสารประจำทาง > ถนนบรมราชชนนี (ฝั่งไปรษณีย์ตลิ่งชัน)

เส้นทางที่มีรถรองรับวีลแชร์
รถโดยสารประจำทาง > ถนนบรมราชชนนี (ฝั่งไปรษณีย์ตลิ่งชัน) > องค์การขนส่งมวลชนกรุงเทพ

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 79 (4-42) |  อู่บรมราชชนนี | ราชประสงค์ | 1.รถโดยสารประจำทางปรับอากาศสีส้ม (ยูโรทู) | ขสมก. |  |
| 511  |  อู่ฟาร์มจระเข้สมุทรปราการ |  สถานีขนส่งผู้โดยสารกรุงเทพ (ถนนบรมราชชนนี) | 1.รถโดยสารประจำทางปรับอากาศสีส้ม (ยูโรทู) 2.รถโดยสารประจำทางปรับอากาศสีฟ้า (ใช้แก๊สธรรมชาติ) | ขสมก. | มีรถบริการทางด่วน (ขึ้นทางด่วนด่านสุขุมวิท 62 ลงด่านเพชรบุรี) |
| 516 (2-25) |  อู่บัวทองเคหะ | เทเวศร์ | 1.รถโดยสารประจำทางปรับอากาศสีครีม–น้ำเงิน | ขสมก. |  |
| 556 (4-64) |  อู่วัดไร่ขิง | อนุสาวรีย์ประชาธิปไตย | 1.รถโดยสารประจำทางปรับอากาศสีส้ม (ยูโรทู) | ขสมก. | เส้นทางรถปรับอากาศ |
| 556 (4-64) | แยกนครชัยศรี | อนุสาวรีย์ประชาธิปไตย | 1.รถโดยสารประจำทางสีครีม–แดง | ขสมก. | เส้นทางรถธรรมดา |
รถโดยสารประจำทาง > ถนนบรมราชชนนี (ฝั่งไปรษณีย์ตลิ่งชัน) > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 28 (4-38)  |  สถานีขนส่งผู้โดยสารกรุงเทพ (ถนนบรมราชชนนี) | มหาวิทยาลับราชภัฏจันทรเกษม | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 40 (4-39)  |  สถานีขนส่งผู้โดยสารกรุงเทพ (ถนนบรมราชชนนี) |  สถานีขนส่งผู้โดยสารกรุงเทพ (เอกมัย) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 123 (4-50)  | อ้อมใหญ่ | สนามหลวง | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 124 (4-51)  | ศาลายา | สนามหลวง | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 124 (4-51)  | ศาลายา | สนามหลวง | 1.รถโดยสารประจำทางสีส้ม (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 146 (4-52)  | บางแค | ตลิ่งชัน | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | เส้นทางรถวิ่งเป็นวงกลม |
| 149 (4-53)  | พุทธมณฑลสาย 2 |  BTS เอกมัย | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 170 (4-49)  | บรมราชชชนี (สน.คู่ขนานลอยฟ้า) |  สถานีขนส่งผู้โดยสารกรุงเทพ (จตุจักร) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 507 (3-13)  | สำโรง |  สถานีขนส่งผู้โดยสารกรุงเทพ (ถนนบรมราชชนนี) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 515 (4-61)  | เซ็นทรัลพลาซา ศาลายา | อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 524 (1-23)  | หลักสี่ |  สถานีขนส่งผู้โดยสารกรุงเทพ (ถนนบรมราชชนนี) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.บางกอกยูเนี่ยนเซอร์วิส 524 (เครือไทยสมายล์บัส) |  |
| 539 (4-62)  | อ้อมน้อย | อนุสาวรีย์ชัยสมรภูมิ | 1.รถโดยสารประจำทางปรับอากาศสีฟ้า 2.รถโดยสารประจำทางปรับอากาศสีฟ้า (ใช้แก๊สธรรมชาติ) | บจก.บุญมงคลกาญจน์ |  |
| 4-67  | ศาลายา | กระทรวงพาณิชย์ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 1475 | ท่าน้ำรถไฟ | วัดประดู่ | 1.รถสองแถวประจำทางสีแดง-เหลือง-เขียว | บจก.บัสซอยทรานสปอร์ต | ใช้ป้ายหน้ารถสีเขียว |
เจ้าหญิงชิ่งเฉิง

| เจ้าหญิงชิ่งเฉิง (庆成郡主) |
| --- | --- |
王女
เจ้าหญิงแห่งราชวงศ์หมิง
สถาปนา: ค.ศ. 1368

ประสูติ: ค.ศ.  ？
สิ้นพระชนม์: ค.ศ. 1404
พระภัสดา: หวงเฉิน
พระราชบิดา: เหมิงเฉิงอ๋อง
พระราชมารดา: พระชายาเหมิงเฉิง
เจ้าหญิงชิ่งเฉิง (จีน: 庆成郡主; พินอิน: Qìng chéng jùn zhǔ; ？～ค.ศ. 1404) ทรงเป็นพระราชนัดดาในสมเด็จพระจักรพรรดิหมิงไท่จู่ และทรงเป็นพระราชปิตุฉาในสมเด็จพระจักรพรรดิหมิงฮุ่ยจง
พระประวัติ

เจ้าหญิงชิ่งเฉิง พระนามเดิมไม่กรากฎ เป็นพระธิดาเหมิงเฉิงอ๋องพระราชภาดาในสมเด็จพระจักรพรรดิหมิงไท่จู่ มีพระภัสดานามว่าหวงเฉิน (黄琛)
หงอู่ปีแรก ตามฐานันดรศักดิ์เจ้าหญิงชิ่งเฉิงเป็นพระธิดาอ๋อง (王女) จะต้องดำรงพระอิสริยยศจวิ้นจู่ (郡主) แต่สมเด็จพระจักรพรรดิหมิงไท่จู่ทรงพระกรุณาโปรดเกล้าฯ ให้เจ้าหญิงชิ่งเฉิงดำรงพระอิสริยยศกงจู่ (公主) เฉลิมพระนามว่าเจ้าหญิงชิ่งหยาง (庆阳公主)
หงอู่ปีที่ 4 (ค.ศ. 1371) เจ้าหญิงชิ่งเฉิงถูกลดฐานันดรศักดิ์ลงที่จวิ้นจู่ (郡主) เฉลิมพระนามว่าเจ้าหญิงชิ่งเฉิง (庆成郡主)
เจี้ยนเหวินปีที่ 4 เจ้าหญิงชิ่งเฉิงทรงเป็นราชทูตสันติภาพ เข้าเฝ้าฯสมเด็จพระจักรพรรดิหมิงเฉิงจู่
เจ้าหญิงชิ่งเฉิง สิ้นพระชนม์ ในปีที่ 2 ของแผ่นดินสมเด็จพระจักรพรรดิหมิงเฉิงจู่ ตรงกับ ค.ศ. 1404
วิทยาลัยเทคนิคนครราชสีมา สถาบันการอาชีวศึกษาภาคตะวันออกเฉียงเหนือ ๕

| --- | --- |
Nakhonrahasima Technical College

ชื่อย่อ: NTC
คติพจน์: ฝีมือเป็นเยี่ยม วิชาการเป็นเลิศ  คุณธรรมสูงยิ่ง
ประเภท: รัฐบาล - วิทยาลัย สังกัด สถาบันการอาชีวศึกษาภาคตะวันออกเฉียงเหนือ ๕
สถาปนา: 1 สิงหาคม พ.ศ. 2480 (87 ปี)
อธิบดี: นายวีระชัย ไตรศักดิ์
ที่ตั้ง: เลขที่  508 ถนนสุรนารี  ตำบลในเมือง  อำเภอเมืองนครราชสีมา จังหวัดนครราชสีมา
เพลง: มาร์ชวิทยาลัยเทคนิคนครราชสีมา
เว็บไซต์: http://www.ntc.ac.th
วิทยาลัยเทคนิคนครราชสีมา (อังกฤษ: Nakhonrahasima Technical College) เป็นวิทยาลัยด้านช่างอุตสาหกรรม สังกัดสถาบันการอาชีวศึกษาภาคตะวันออกเฉียงเหนือ ๕ ตั้งอยู่ในอำเภอเมืองนครราชสีมา จังหวัดนครราชสีมา โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
หลักสูตรที่เปิดสอน

วิทยาลัยเทคนิคนครราชสีมา ปัจจุบันเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
หลักสูตรประกาศนียบัตรวิชาชีพ
การก่อสร้าง
เครื่องกล
เครื่องมือกลและซ่อมบำรุง
แมคคาทรอนิคส์
พณิชยการ
ไฟฟ้าและอิเล็กทรอนิกส์
โลหะการ
หลักสูตรปรกาศนียบีตรวิชาชีพชั้นสูง
การก่อสร้าง
การบัญชี
เขียนแบบเครื่องกล
คอมพิวเตอร์ธุรกิจ
เครื่องกล
เทคนิคการผลิต
เทคนิคโลหะ
เทคนิคอุตสาหกรรม
ไฟฟ้ากำลัง
โยธา
อิเล็กทรอนิกส์
แมคคาทรอนิกส์
หลักสูตรปริญญาตรี
หลักสูตรเทคโนโลยีบัณฑิต (ทล.บ.)
สาขาวิชาเทคโนโลยีไฟฟ้า
สาขาวิชาเทคโนโลยียานยนต์
มหาวิทยาลัยสยาม

13°43′18″N 100°27′11.5″E﻿ / ﻿13.72167°N 100.453194°E﻿ / 13.72167; 100.453194
| --- | --- |
Siam University

ชื่อย่อ: มส. / SU
คติพจน์: ปญญา นรานํ รตนํ (ปัญญาเป็นรัตนของนรชน)
ประเภท: สถาบันอุดมศึกษาเอกชน
สถาปนา: 28 กันยายน พ.ศ. 2516 (51 ปี)
นายกสภาฯ: พลอากาศเอก ชลิต พุกผาสุข
อธิการบดี: ดร.พรชัย มงคลวนิช
ผู้ศึกษา: 9,565 คน (2566)
ที่ตั้ง: 38 ถนนเพชรเกษม แขวงบางหว้า เขตภาษีเจริญ กรุงเทพมหานคร 10160
เพลง: มาร์ชมหาวิทยาลัยสยาม
ต้นไม้: หูกวาง
สี:   เหลือง   น้ำตาล
มาสคอต: ช้าง
เว็บไซต์: www.siam.edu
มหาวิทยาลัยสยาม (อังกฤษ: Siam University; ชื่อย่อ: มส. - SU) เป็นมหาวิทยาลัยเอกชน ตั้งอยู่ที่ถนนเพชรเกษม แขวงบางหว้า เขตภาษีเจริญ กรุงเทพมหานคร ห่างจากสถานีรถไฟฟ้าบีทีเอสและสถานีเอ็มอาร์ที รถไฟฟ้ามหานครสายเฉลิมรัชมงคลสายสีน้ำเงิน เพียง 200 เมตร เริ่มขึ้นในปี พ.ศ. 2508 จาก "โรงเรียนเทคโนโลยีสยาม" และได้สถาปนาอย่างเป็นทางการเมื่อปี พ.ศ. 2516 โดยอาจารย์ ดร.ณรงค์ มงคลวนิช เดิมคือ "วิทยาลัยเทคนิคสยาม" ต่อมายกระดับเป็น "มหาวิทยาลัยเทคนิคสยาม" และเปลี่ยนชื่อเป็น "มหาวิทยาลัยสยาม" ตามลำดับ มหาวิทยาลัยสยามนับได้ว่าเป็นมหาวิทยาลัยเอกชนที่มีขนาดใหญ่ที่สุดและเก่าแก่ที่สุดในย่านฝั่งธนบุรี อธิการบดีคนปัจจุบันคือ ดร.พรชัย มงคลวนิช
ประวัติ

มหาวิทยาลัยสยามเป็นสถาบันอุดมศึกษาเอกชน 1 ใน 5 สถาบันแรกของประเทศไทย ได้รับการริเริ่มขึ้นในปี พ.ศ. 2508 และได้สถาปนาอย่างเป็นทางการเมื่อ พ.ศ. 2516 โดยอาจารย์ ดร.ณรงค์ มงคลวนิช ใช้ชื่อเดิมว่า "วิทยาลัยเทคนิคสยาม" ต่อมาในปี พ.ศ. 2529 ได้เปลี่ยนสถานภาพเป็น "มหาวิทยาลัยเทคนิคสยาม" และเปลี่ยนชื่อเป็น "มหาวิทยาลัยสยาม" ในลำดับต่อมา โดยปัจจุบันมหาวิทยาลัยสยามมีสถานะเป็นสถาบันอุดมศึกษาเอกชนในสังกัดสำนักงานคณะกรรมการการอุดมศึกษา กระทรวงศึกษาธิการ มีพลอากาศเอกชลิต พุกผาสุข องคมนตรีเป็นนายกสภามหาวิทยาลัยและ ดร.พรชัย มงคลวนิชเป็นอธิการบดี
ปัจจุบันมหาวิทยาลัยสยามมีนักศึกษารวมกว่า 10,000 คน มีนักศึกษานานาชาติกว่า 1,000 คนจากกว่า 40 ประเทศทั่วโลก เปิดดำเนินการเรียนการสอนในระดับปริญญาตรี ปริญญาโทและปริญญาเอก ทั้งหลักสูตรภาษาไทยและหลักสูตรนานาชาติ รวมทั้งสิ้นกว่า 50 หลักสูตร โดยแบ่งออกเป็น 16 คณะ คือ คณะบริหารธุรกิจ คณะวิศวกรรมศาสตร์ คณะแพทยศาสตร์ คณะนิติศาสตร์ คณะศิลปศาสตร์ คณะนิเทศศาสตร์ คณะวิทยาศาสตร์ คณะพยาบาลศาสตร์ คณะเภสัชศาสตร์ คณะเทคโนโลยีสารสนเทศ คณะสาธารณสุขศาสตร์ วิทยาลัยนานาชาติ วิทยาลัยดนตรีและศิลปะการแสดง บัณฑิตวิทยาลัย คณะรัฐศาสตร์และคณะทันตแพทยศาสตร์ (ก่อตั้งปี พ.ศ. 2565) ได้ผลิตบัณฑิตออกไปรับใช้สังคมแล้วกว่า 80,000 คน
มหาวิทยาลัยสยาม ได้รับการรับรองให้เป็นภาคีสมาชิกของสมาคมมหาวิทยาลัยนานาชาติ (International Association of Universities-IAU) สมาคมอธิการบดีระหว่างประเทศ (International Association of University Presidents - IAU) ซึ่งอธิการบดีได้รับเกียรติให้เป็นกรรมการบริหารสมาคมตั้งแต่ปี พ.ศ. 2527 จนถึงปัจจุบัน และมหาวิทยาลัยยังได้รับการรับรองให้เป็นสมาชิกของสมาคมการศึกษาขั้นอุดมศึกษาแห่งภูมิภาคเอเชียตะวันออกเฉียงใต้ (The Association of South East Asian Institutions of Higher Learning - ASAIHL) สมาคมสถาบันการศึกษาด้านการโรงแรมและการท่องเที่ยวแห่งภาคพื้น ยุโรป (EUHOFA) และสมาคมฝึกอบรมและพัฒนาองค์กรแห่งภาคพื้นเอเชียตะวันออกเฉียงใต้ (Asian Regional Training and Development Organization-ARTDO) และเป็นพันธมิตรทางการศึกษากับมหาวิทยาลัยและวิทยาลัยต่างประเทศชั้นนำกว่า 54 สถาบันทั่วโลก
สัญลักษณ์ประจำมหาวิทยาลัย

ตราประจำมหาวิทยาลัยสยาม ประกอบด้วย ฟันเฟือง แผนที่ประเทศไทยและเรือใบ ซึ่งหมายถึงสถาบันที่ขับเคลื่อนและผลักดันให้ประเทศไทยก้าวหน้าถาวรสืบไป
สิ่งศักดิ์สิทธิ์ประจำมหาวิทยาลัย ได้แก่ พระวิษณุกรรม บรมครูแห่งการช่าง ซึ่งสร้างขึ้นตั้งแต่สมัยยังเป็น "วิทยาลัยเทคนิคสยาม" ปัจจุบันประดิษฐานอยู่บริเวณประตูด้านหน้ามหาวิทยาลัย
สีประจำมหาวิทยาลัยคือ สีเหลือง-น้ำตาล    โดยสีเหลือง หมายถึง ปัญญา ส่วนสีน้ำตาล หมายถึง ความรู้ความเชี่ยวชาญ สอดคล้องกับคำขวัญของมหาวิทยาลัยที่ว่า "ปัญญาเป็นรัตนของนรชน"
ต้นไม้ประจำมหาวิทยาลัย ได้แก่ ต้นหูกวาง ซึ่งเป็นต้นไม้ที่มีอยู่เป็นจำนวนมากในมหาวิทยาลัยสยาม ในฤดูผลัดใบจะมีใบสีเหลืองและผลสีน้ำตาล สอดคล้องกับสีประจำมหาวิทยาลัย
สัตว์สัญลักษณ์ ได้แก่ ช้าง ซึ่งเป็นสัตว์คู่บ้านคู่เมืองของชาว "สยาม" มาแต่โบราณ
แนวคิดของมหาวิทยาลัย เน้นเรื่อง FREEDOM OF THOUGHT การให้อิสรภาพนักศึกษาทางความคิด เพราะอิสรภาพคือบ่อเกิดแห่งปัญญา นั่นก็คือ THINK FREELY WORK WISELY หรือ “คิดด้วยอิสระ ทำด้วยปัญญา”
คณะวิชา

| --- | --- |
 คณะวิศวกรรมศาสตร์ หลักสูตรวิศวกรรมศาสตรบัณฑิต สาขาวิชาวิศวกรรมเครื่องกล  สาขาวิชาวิศวกรรมไฟฟ้า  สาขาวิชาวิศวกรรมคอมพิวเตอร์  สาขาวิชาวิศวกรรมโยธา  สาขาวิชาวิศวกรรมยานยนต์  สาขาวิชาวิศวกรรมอุตสาหการ  หลักสูตรอุตสาหกรรมศาสตรบัณฑิต สาขาวิชาวิศวกรรมเครื่องกล  สาขาวิศวกรรมไฟฟ้า  สาขาวิชาเทคโนโลยียานยนต์  สาขาวิชาเทคโนโลยีการพิมพ์  คณะบริหารธุรกิจ หลักสูตรบัญชีบัณฑิต สาขาวิชาการบัญชี  หลักสูตรบริหารธุรกิจบัณฑิต สาขาวิชาการเงินและการลงทุน  สาขาวิชาการตลาด  สาขาวิชาการจัดการทั่วไปและการประกอบการ  สาขาวิชาการจัดการธุรกิจระหว่างประเทศ  คณะนิติศาสตร์ หลักสูตรนิติศาสตรบัณฑิต  คณะรัฐศาสตร์ หลักสูตรรัฐศาสตรบัณฑิต  หลักสูตรรัฐศาสตรมหาบัณฑิต  คณะนิเทศศาสตร์ หลักสูตรนิเทศศาสตรบัณฑิต สาขาวิชาการโฆษณา  สาขาวิชาการประชาสัมพันธ์  สาขาวิชาหนังสือพิมพ์และสิ่งพิมพ์  สาขาวิชาวิทยุ-โทรทัศน์-ภาพยนตร์  สาขาวิชาสื่อสารการแสดง  สาขาวิชาการโฆษณา  สาขาวิชาสื่อดิจิทัล (Digital Media)  คณะศิลปศาสตร์ หลักสูตรศิลปศาสตรบัณฑิต  สาขาวิชาการโรงแรมและการท่องเที่ยว  สาขาวิชาภาษาอังกฤษสื่อสารธุรกิจ  สาขาวิชาภาษาญี่ปุ่นเพื่อการสื่อสาร  คณะเทคโนโลยีสารสนเทศ หลักสูตรวิทยาศาสตรบัณฑิต สาขาวิชาเทคโนโลยีสารสนเทศ  สาขาแอนิเมชันและสื่อสร้างสรรค์  สาขาการตลาดดิจิทัล  หลักสูตรบริหารธุรกิจบัณฑิต สาขาวิชาคอมพิวเตอร์ธุรกิจ  วิทยาลัยดนตรีและศิลปะการแสดง (Superstar College of Arts) หลักสูตรศิลปกรรมศาสตร์ สาขาวิชาดนตรี  สาขาวิชาศิลปะการแสดง  บัณฑิตวิทยาลัย  วิทยาลัยนานาชาติ:  ฝ่ายวิทยาศาสตร์และสุขภาพ  คณะวิทยาศาสตร์ หลักสูตรวิทยาศาสตร์บัณฑิต สาขาวิชาเทคโนโลยีการอาหาร  สาขาวิชาวิทยาการคอมพิวเตอร์  คณะพยาบาลศาสตร์ หลักสูตรพยาบาลศาสตรบัณฑิต  คณะแพทยศาสตร์ หลักสูตรแพทยศาสตรบัณฑิต  หลักสูตรวิทยาศาสตรบัณฑิต ภาควิชาสาธารณสุขศาสตร์ สาขาอาชีวอนามัยและความปลอดภัย  คณะสาธารณสุขศาสตร์ หลักสูตรวิทยาศาสตรบัณฑิต  สาขาวิชาอาชีวอนามัยและความปลอดภัย (ปัจจุบันยกระดับเป็นภาควิชาสาธารณสุขศาสตร์ สังกัดคณะแพทยศาสตร์)  คณะเภสัชศาสตร์ หลักสูตรเภสัชศาสตรบัณฑิต  คณะทันตแพทยศาสตร์ หลักสูตรทันตแพทยศาสตรบัณฑิต  คณะทัศนมาตรศาสตร์ หลักสูตรทัศนมาตรศาสตรบัณฑิต
หน่วยงานต่าง ๆ

สำนักอธิการบดี
สำนักทรัพยากรสารสนเทศ มหาวิทยาลัยสยาม
สำนักวิชาการ
สำนักประกันคุณภาพ
สำนักรับสมัครนักศึกษา
สำนักทะเบียนและวัดผล
สำนักแผนงานและวิจัยสถาบัน
สำนักสหกิจศึกษา
สำนักประชาสัมพันธ์
สำนักวิเทศสัมพันธ์
การประสาทปริญญาบัตร

มหาวิทยาลัยสยามจัดพิธีประสาทปริญญาบัตรแก่ผู้สำเร็จการศึกษาจากมหาวิทยาลัยสยาม ณ ทรู ไอคอน ฮอลล์ ชั้น 7 ศูนย์การค้าไอคอนสยาม กรุงเทพมหานคร โดยมีพลอากาศเอก ชลิต พุกผาสุข องคมนตรีเป็นประธานในพิธี
บุคคลจากมหาวิทยาลัยสยามที่มีชื่อเสียง

พระวรวงศ์เธอ พระองค์เจ้าวิมลฉัตร ผู้ทรงได้รับปริญญากิตติมศักดิ์ (อดีตอาจารย์สอนพิเศษภาษาอังกฤษ สำหรับนักเรียนที่เตรียมศึกษาต่อต่างประเทศ)
สมเด็จพระมหาธีราจารย์ (ปสฤทธ์ เขมงฺกโร) ผู้ได้รับปริญญากิตติมศักดิ์ อธิบดีสงฆ์วัดพระเชตุพนวิมลมังคลารามราชวรมหาวิหาร, อดีตเจ้าอาวาสวัดยานนาวา, กรรมการมหาเถรสมาคม, ที่ปรึกษาเจ้าคณะภาค 10 (ฝ่ายศาสนศึกษา) ด้านการบริหารราชการ
ไพรัตน์ เพชรยวน ปริญญาตรี คณะนิติศาสตรบัณฑิต (ผู้ว่าราชการจังหวัดพังงา)
ธนิดา ธรรมวิมล ปริญญาตรีคณะนิเทศศาสตร์ สาขาการประชาสัมพันธ์ (นักร้องสังกัด Bar entertainment และอดีตสมาชิกวงเอ็นโดรฟิน)
พศุตม์ บานแย้ม ปริญญาตรีคณะนิเทศศาสตร์ สาขาการโฆษณา (วิชาโท การหนังสือพิมพ์และสิ่งพิมพ์) และระดับปริญญาโทที่คณะบัณฑิตวิทยาลัย หลักสูตรบริหารธุรกิจ (นักแสดงอิสระ, นักธุรกิจ)
วริษฐ์ ทิพโกมุท สำเร็จการศึกษาปริญญาตรีคณะนิเทศศาสตร์ (นักแสดงอิสระ)
คิมเบอร์ลี่ แอน โวลเทมัส ปริญญาตรีศิลปกรรมศาสตรบัณฑิต สาขาศิลปะการแสดง วิทยาลัยดนตรีและศิลปะการแสดง SCA (นักแสดงสังกัดช่อง 3 เอชดี)
อรวิสา ทิวไผ่งาม ปริญญาตรีคณะนิเทศศาสตร์ หลักสูตรการประชาสัมพันธ์ (นักแสดง,ช่างภาพ)
รุ่งรัตน์ เหม็งพานิช ปริญญาตรีคณะศิลปกรรมศาสตร์ สาขาดนตรี-เอกขับร้อง (นักร้องสังกัดแกรมมี่โกลด์, นักแสดง)
ทนงศักดิ์ แสนสมบูรณ์สุข ปริญญาตรี บริหารธุรกิจ (นักกีฬาแบดมินตันชายทีมชาติไทย)
กอบกุล นพอมรบดี ปริญญาตรีสาขาการบัญชี (อดีตสมาชิกสภาผู้แทนราษฎร)
ประชา ประสพดี ปริญญาตรี คณะนิติศาสตรบัณฑิต (อดีตรัฐมนตรีช่วยว่าการกระทรวงมหาดไทย)
ประไพพรรณ พศบูรณินทร์ ปริญญาตรี สาขานิเทศศาสตร์ เอกการประชาสัมพันธ์ (อดีตสมาชิกสภาผู้แทนราษฎร)
ปารเมศ โพธารากุล ปริญญาตรี สาขาการเงินและการธนาคาร (ที่ปรึกษารัฐมนตรีช่วยว่าการเกษตรและสหกรณ์)
ศักดา โมกขมรรคกุล ผู้ได้รับปริญญากิตติมศักดิ์ (อดีตองคมนตรี และอดีตประธานศาลฎีกา)
เฉลิมชัย สาดแจ่ม ปริญญาตรี คณะรัฐประศาสนศาสตร์ สาขาวิชารัฐประศาสนศาสตร์ (นักการเมือง)
กิจมาโนชญ์ โรจนทรัพย์ อาจารย์ในสถาบันกวดวิชาพีนัคเคิล และอดีตอาจารย์คณะนิเทศศาสตร์ มหาวิทยาลัยสยาม
รองศาสตราจารย์ ดร.เจษฎ์ โทณวณิก บัณฑิตวิทยาลัย (นักวิชาการและนักวิเคราะห์ด้านการเมือง)
รองศาสตราจารย์ จำนง วิบูลย์ศรี อดีตคณบดีคณะนิเทศศาสตร์ มหาวิทยาลัยสยาม ตั้งแต่ปี พ.ศ. 2544 จนถึงปี พ.ศ. 2551
อาจารย์ ดร.ณรงค์ มงคลวนิช ผู้ก่อตั้งมหาวิทยาลัยสยาม
รองศาสตราจารย์ สมาน งามสนิท บัณฑิตวิทยาลัย (ผู้อำนวยการหลักสูตรนิเทศศาสตรมหาบัณฑิต มหาวิทยาลัยสยาม)
พลอากาศเอก ชลิต พุกผาสุข องคมนตรี, นายกสภามหาวิทยาลัยสยาม และอดีตผู้บัญชาการทหารอากาศของไทย
ภูณทัศน์ วิวัฒพัฒนอนันต์ ปริญญาตรีคณะนิเทศศาสตร์ เอกโฆษณา (ยูทูบเบอร์)
เอก ฮิมสกุล ปริญญาตรีคณะนิเทศศาสตร์ (พิธีกรรายการกีฬา, นักพากษ์กีฬา, นักจัดรายการวิทยุ และอดีตพิธีกรรายการแฟนพันธุ์แท้)
ปุณยวีร์ สุขกุลวรเศรษฐ์ สำเร็จการศึกษาปริญญาตรีคณะนิเทศศาสตร์ (รุ่น 1) เอกการประชาสัมพันธ์ (ผู้ประกาศข่าวสังกัดช่อง 3 เอชดี)
แหล่งข้อมูลอื่น

มหาวิทยาลัยสยาม
หลุยส์ อาลฟงส์ ดยุกแห่งอ็องฌู

หลุยส์ อาลฟงส์ ดยุกแห่งอ็องฌู (ฝรั่งเศส: Louis Alphonse de Bourbon) หรือชื่อในภาษาสเปนคือ ลูย อัลฟองโซ กอนซาโล วิคโตร์ มานูเอล มาร์โก เดอ บูร์บง (สเปน: Luis Alfonso Gonzalo Víctor Manuel Marco de Borbón)
หลุยส์ อาลฟงส์ ดยุกแห่งอ็องฌู ประสูติเมื่อวันที่ 25 เมษายน 1974 เป็นโอรสองค์เล็กของ อาลฟงส์ ดยุกแห่งอ็องฌูและกาดิซ และคาร์เมน มาตีเนซ-โบดุย มีพระเชษฐา 1 องค์คือ ฟรานซิสโก ดยุกแห่งบูร์บง (1972-1984)
การที่พระเชษฐาสิ้นพระชนม์ก่อนวัยอันควร ตำแหน่งทายาทลำดับหนึ่งจึงตกเป็นของพระองค์โดยทันที พระองค์กลายเป็นผู้อ้างสิทธิ์ลำดับสองในราชบัลลังก์ฝรั่งเศส ต่อมาเมื่อพระบิดาที่สิ้นพระชนม์เมื่อวันที่ 30 มกราคม 1989 จึงทรงอ้างสิทธิ์ในพระนาม หลุยส์ที่ 20 แห่งฝรั่งเศสและนาบาร์รา (Louis XX)
เสกสมรส

พระองค์ทรงเสกสมรสกับ มารี มาร์การิตา วาร์กัส ซานตาเอลลา เมื่อวันที่ 5 พฤศจิกายน 2004 พระชายารับพระยศ ดัชเชสแห่งอ็องฌู พระชายา มีพระบุตรดังนี้
เจ้าหญิงเออแฌนีแห่งบูร์บง
เจ้าชายหลุยส์ ดยุกแห่งเบอร์กันดี
เจ้าชายอาลฟงส์ ดยุกแห่งแบร์รี
เจ้าชายอ็องรี ดยุกแห่งตูริน
บัญญัติ สุวรรณแว่นทอง

| บัญญัติ สุวรรณแว่นทอง |
| --- | --- |

ข้อมูลพื้นฐาน
ชื่อเกิด: บัญญัติ สุวรรณแว่นทอง
เกิด: 17 มีนาคม พ.ศ. 2531 (36 ปี) จังหวัดพัทลุง ประเทศไทย
แนวเพลง: ลูกทุ่ง
อาชีพ: นักร้อง นักแสดงหนังตะลุง
ช่วงปี: พ.ศ. 2545 - ปัจจุบัน
ค่ายเพลง: ลูกทุ่งวัฒนธรรม Channel
คู่สมรส: สุนิสา สุวรรณแว่นทอง (หย่าร้าง)​
บัญญัติ สุวรรณแว่นทอง (เกิดเมื่อ 17 มีนาคม พ.ศ. 2531 จังหวัดพัทลุง, ประเทศไทย ชื่อเล่นว่า "เดียว") เป็นที่รู้จักในชื่อ "น้องเดียว" หรือ"หนังตะลุงน้องเดียว"  เป็นนักร้องเพลงลูกทุ่ง นักแสดงหนังตะลุงและศิลปวัฒนธรรมภาคใต้ มีชื่อเสียงจากแสดงหนังตะลุงล้อเลียนเหตุการณ์บ้านเมืองได้อย่างมีอรรถรสแม้พิการทางสายตาตั้งแต่กำเนิด โดยเริ่มแสดงหนังตะลุงตั้งแต่ยังเป็นวัยรุ่นและทำเป็นอาชีพจนถึงปัจจุบัน อีกทั้งยังร้องเพลงด้วยน้ำเสียงอันเป็นเอกลักษณ์จนมีผู้นิยมชมชอบอย่างมาก
นอกจากนี้ บัญญัติได้เริ่มทำการแสดงจากการเป็นลูกคู่ประกบศิลปินท้องถิ่นที่มีชื่อเสียงในเวลานั้น เช่น เอกชัย ศรีวิชัย ต่อมาได้รับโอกาสจากค่ายดนตรีท้องถิ่นในการออกอัลบั้มเป็นของตนเองจนมีชื่อเสียงควบคู่กับการแสดงหนังตะลุง ในเวลาต่อมาบัญญัติตั้งคณะ "ลูกทุ่งวัฒนธรรม" เพื่อออกผลงานทางศิลปวัฒนธรรมภาคใต้โดยประยุกต์เข้ากับวัฒนธรรมสมัยใหม่ เช่น ออกเพลงล้อเลียนเพลงที่โด่งดังในภาคใต้และเสียดสีเหตุการณ์ในปัจจุบัน โดยเผยแพร่ทางยูทูบของคณะและตามงานการแสดงต่าง ๆ
บัญญัติแม้จะมีผลงานการแสดงที่เป็นน่าพึงใจ สร้างชื่อเสียงจนได้รับการเชิดชูเกียรติ แต่บัญญัติมักมีข่าวในทางลบอยู่บ้าง เช่น กรณีที่แสดงหนังตะลุงต่อว่าพระสงฆ์จนต่อมาบัญญัติต้องไปขอขมาในเวลาต่อมา หรือกรณีชู้สาวต่อคู่สมรสของตน
ประวัติ

บัญญัติเป็นหนึ่งในบุตร 4 คน มีบิดาเป็นชาวอำเภอป่าพะยอม จังหวัดพัทลุง โดยบัญญัติพิการทางการมองเห็นตั้งแต่กำเนิด เมื่ออายุได้ 5 ปี บิดาเสียชีวิตลง ครอบครัวจึงย้ายไปอยู่ที่ภูมิลำเนาของมารดาที่อำเภอชะอวด จังหวัดนครศรีธรรมราช
การแสดง

บัญญัติได้ติดตามผลงานทางศิลปวัฒนธรรมภาคใต้ตั้งแต่เยาว์วัย เช่น เพลงบอก หนังตะลุง เพลงของเอกชัย ศรีวิชัย ทำให้บัญญัติมีความชื่นชอบในศิลปะเหล่านี้อย่างมาก และอยากมีชื่อเสียงจากการแสดงศิลปะเหล่านี้ จึงเริ่มฝึกหัดตั้งแต่อายุได้ 10 ปี จากนั้นได้เริ่มตระเวนไปแสดงกับวงธงชัยโชว์ และรู้จักกับเชาวรัตน์ รักษาพล ครู กศน. ผู้ก่อตั้งวงครูเชาว์โชว์ จึงได้เริ่มแสดงทอล์กโชว์ด้วยกันในบางโอกาส
ต่อมาเมื่ออายุได้ 14 ปี บัญญัติได้ร่วมเดินสายการแสดงกับศรีวิชัยโชว์ของเอกชัย ศรีวิชัย โดยการร้องเพลง เมื่อออกงานได้ประมาณ 10 คืน เหล่าผู้ชมจึงได้มอบเงินประมาณ 100,000 บาทด้วยความเอ็นดู เอกชัยจึงสมทบทุนให้เพิ่มเติม หลังจากนั้นบัญญัติได้นำเงินก้อนนี้ไปซื้อที่ดินเพื่อสร้างบ้านให้มารดา
| วิดีโอหลายคลิปจากแหล่งข้อมูลภายนอก |
| --- | --- |
 การแสดงหนังตะลุงของบัญญัติ ที่มีตัวหนังตะลุงที่ทำเป็นรูปพลเอก ประยุทธ์ จันทร์โอชา นายกรัฐมนตรี
ส่วนหนังตะลุงบัญญัติเริ่มเล่นอย่างจริงจังเมื่ออายุได้ 15 ปี โดยในครั้งแรกเขาได้แสดงบนเพิงขายขนมจีนหน้าบ้าน โดยมีชาวบ้านมาชื่นชมในความสามารถในการพากย์เสียงและมุกตลก จนต่อมาบัญญัติได้ก่อตั้งคณะ "ลูกทุ่งวัฒนธรรม" เพื่อทำการแสดงเมื่ออายุได้ 18 ปี ซึ่งได้รับความนิยมอย่างมากจากเอกลักษณ์ของการแสดงหนังตะลุง นอกจากนี้คณะของบัญญัติยังมีมโนราห์ เพลงบอก และเพลงลูกทุ่งอีกด้วย บัญญัติกล่าวว่าที่สามารถเล่นหนังตะลุงได้ดีแม้พิการเพราะฝึกฝนและสร้างความคุ้นเคยกับตัวหนังตะลุง อีกทั้งมีการดูสถานการณ์ในขณะที่กำลังทำการแสดงด้วย ไม่เพียงแสดงไปตามบท และแสดงอย่างสุดความสามารถ โดยการแสดงหนังตะลุงของบัญญัตินั้นหากพื้นที่อำนวยจะใช้จอขนาดใหญ่กว้างคล้ายเวทีแสดงคอนเสิร์ตขนาดใหญ่และมีการฉายภาพด้วยเครื่องฉายภาพเป็นฉากพื้นหลังระหว่างการแสดงอีกด้วย ทำให้ขนาดของจอจึงต้องให้ตัวหนังตะลุงขนาดใหญ่และต้องมีผู้ช่วยอีก 1 คน เนื้อหาการแสดงจะสอดแทรกเหตุการณ์ปัจจุบันลงไปในการแสดง ยกตัวอย่าง การแสดงหนังตะลุงโดยใช้ตัวหนังตะลุงรูปนายกรัฐมนตรีและเลียนแบบเสียง รูปหนังตะลุงบุคคลสำคัญในสมัยใหม่และอิริยาบถสมัยใหม่ เช่น ตัวหนังตะลุงเล่นไอแพด ขี่เฮลิคอปเตอร์หรือรถยนต์ ตัวการ์ตูน ใช้ภาษาตามพื้นที่และสถานการณ์ นอกจากนี้ยังได้บันทึกการแสดงเป็นแผ่นซีดีออกขายด้วย
ในปี พ.ศ. 2558 ได้รับการว่าจ้างจากไพฑูรย์ อินทศิลา ผู้สื่อข่าวเดลินิวส์ประจำจังหวัดนครศรีธรรมราช ให้ไปแสดงในงานบุญสารทเดือนสิบจังหวัดนครศรีธรรมราชและมีการลงข่าวในสื่อต่าง ๆ จนเป็นที่รู้จักอย่างมาก และมีตารางการแสดงสดยาวข้ามเดือนข้ามปี
ในการแสดงเพลงนั้น บทเพลงส่วนใหญ่ประพันธ์โดยฉลอง ตี้กุล หรือชื่อในวงการเพลง อาจารย์หมี เหนือคลอง ซึ่งมีภูมิลำเนาอยู่ที่อำเภอเหนือคลอง จังหวัดกระบี่ อดีตผู้รับเหมาที่ประสบอุบัติเหตุจากรถจักรยานยนต์จนเป็นอัมพาตอยู่แรมปีที่สะสมบทเพลงที่แต่งขึ้นด้วยความอุตสาหะถึง 200 เพลงในสมาร์ตโฟนแต่ยังไม่ให้ผู้ใดนำไปร้อง กระทั่งฉลองได้ดูการแสดงของบัญญัติในแผ่นซีดีจึงประทับใจและติดต่อไปเพื่อมอบเพลงให้ไปร้อง บัญญัติรู้สึกชอบเพลงดังกล่าวจึงนำไปร้องอยู่เรื่อยมา จนออกเป็นอัลบั้มขายดี เช่น ลมหายใจปลายด้ามขวาน พระเอกนายหนัง รักน้องต้องคลำ
รางวัลและเกียรติยศ

วันที่ 29 ตุลาคม พ.ศ. 2558 พลตำรวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ในขณะนั้นได้มอบโล่เชิดชูเกียรติคนพิการตอนแบบให้แก่บัญญัติ ณ สวนเกษตรทฏษฎีใหม่ตามรอยพระเจ้าอยู่หัว อำเภอปากพนัง จังหวัดนครศรีธรรมราช
วันที่ 27 กันยายน พ.ศ. 2559 พระบาทสมเด็จพระวชิรเกล้าเจ้าอยู่หัว ขณะดำรงพระอิศริยยศ สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระบาทสมเด็จพระมหาภูมิพลอดุลยเดชมหาราชไปในพิธีพระราชทานปริญญาบัตรแก่ผู้สำเร็จการศึกษาจากมหาวิทยาลัยราชภัฏกลุ่มภาคใต้ ประจำปีการศึกษา 2559 ณ มหาวิทยาลัยราชภัฏสุราษฎร์ธานี ในการนี้ พระราชทานปริญญา ศิลปศาสตรบัณฑิตกิตติมศักดิ์ สาขาวิชานาฏศิลป์และแสดง มหาวิทยาลัยราชภัฏนครศรีธรรมราชแก่บัญญัติ ตามที่สภามหาวิทยาลัยราชภัฏนครศรีธรรมราชอนุมัติปริญญากิตติมศักดิ์ดังกล่าวเมื่อวันที่ 7 กรกฎาคม พ.ศ. 2559
วันที่ 5 มิถุนายน 2562 บัญญัติได้รับรางวัลค่าของแผ่นดิน ด้านการส่งเสริมและอนุรักษ์ภาษาท้องถิ่น จากสำนักงานปลัดสำนักนายกรัฐมนตรี ณ อาคารนวมภูมินทร์ วชิราวุธวิทยาลัย